Wanneer gebruik mens “drumpel” of “drempel”?‘n Bruidegom dra sy nuwe bruid oor die drumpel van die huis. ‘n Paar woorde in Afrikaans laat gebruikers soms struikel. Twee van dié woorde is “drumpel” en “drempel”. ‘n “Drumpel” is letterlik die dwarsstuk aan die onderkant van ‘n kosyn; dit word figuurlik gebruik in die betekenis van “aan die vooraand”: Ons staan op die drumpel van ‘n nuwe era. Drempel (ietwat verouderd) word hoofsaaklik figuurlik gebruik; ook: pyndrempel.